經數: 一五六二

經名: 阿毘達磨順正理論入第十五

頁數: 四二一

上          欄

緣强如種子故. 前識爲後識等無間緣故. 旣

不說識爲眼識緣. 故知此中唯說俱起眼根

色境. 爲眼識緣. 非一身中二識俱起. 故不說

識爲眼識緣. 若謂此中唯說眼識不共緣者.

前生眼色與耳聲等. 不屬眼識. 義無別故. 何

唯眼色. 爲不共緣. 非耳聲等. 又必應爾. 由第

六識無別俱生所依緣故. 但說前起意爲依

緣. 意識得生. 非如餘識又諸識緣非唯前起.

以契經說. 意法爲緣. 生於意識意識通以三

世無爲. 爲境界故. 由此決定有俱生緣. 理極

成立. 又此經言. 三和合觸. 分明證故. 若眼識

生. 眼色已滅. 眼識爾時. 與誰和合. 若言五

觸如意觸者. 此亦不然. 意識力强. 通與諸

法有和合故. 意識依境. 雖不俱生. 而體非無.

有和合義. 我宗三世及三爲皆實有故. 汝

宗唯有現在世法. 合義不成. 又諸憎背俱生

因者. 初無漏法. 從何因生. 彼前生因. 曾未

有故. 若謂淨界本來有者. 因旣□有. 何緣障

故. 無漏果法. 曾未得生. 若言更賴餘緣助者.

卽此所賴. 何不爲因. 又應唐捐作如是責. 謂

何不執自在天等若言要待相續轉變. 理亦

不然. 此與淨界. 若異若一. 皆有過故. 謂若異

者. 應同前難. 卽此轉變. 何不爲因. 如何復執

淨界爲種. 或應唐捐作如是詰. 如服瀉藥天

來令利. 若言一者. 前後旣同. 應畢竟無生無

漏用. 然彼前後無差別因. 不可無因自有差

別. 若言如種待緣轉變. 同類種子有地等緣.

和合攝助可有相續待時方成轉變差別. 所

執淨界無漏法種. 若是有漏. 執此唐捐. 有漏

中        欄

法不應爲無漏種故. 無漏法亦不應爲有漏

種故. 若是無漏如何本來成就聖道. 而墮惡

趣. 豈成聖道而是異生. 非聖位中不起聖道.

爾時可得名異生故. 若言少故無斯過者. 勿

彼能爲無始積集. 堅固煩惱對治生因. 又更

無勞難譬喩者. 契經已遮彼所執故. 如世尊

說. 我實不見. 提婆達多白法猶成如毛端量.

乃至廣說. 世尊自說. 天授身中. 白法根種. 無

餘已拔. 故此經內. 復作是言. 有隨俱行善根

未斷. 以未斷故. 從此善根. 猶有可起餘善根

義彼於後時. 一切皆斷. 今應說彼除此善根.

更復有何非無餘拔. 而於佛敎所說義中. 無

顧忌心. 不能信受. 不可聞說. 大木聚中. 有淨

界故. 卽說有情身中亦有1太過失故. 如大木

聚隨他所欲. 成淨成染. 有情亦應許隨他欲.

或從淨界無漏法種. 生聖法已. 復隨他欲. 還

成異生. 又亦應執諸阿羅漢退法種性有煩

惱種. 無學有退. 後當成立. 又上座說. 諸行決

定無俱生因. 諸行將生. 應無因故. 又應餘類

生餘類故. 謂俱生法. 於將起位. 非此與彼能

作生因. 猶未生故. 又應心彼二種異因. 由彼

二因. 二俱得起. 此說非理. 無證因故. 是所許

故. 謂俱生法. 將生位中. 此非彼因. 未說因

證. 豈不已說. 猶未生故. 此亦同疑. 謂何因

證. 猶未生法. 不能爲因. 又彼如何. 於無體

法. 倒許爲因. 非有體法. 若謂未生體非有

者. 體若非有. 勿謂有因. 非[&FFFF]#[&FFFF]#等畢竟無法.

可說有因. 此亦應爾. 汝亦不許[&FFFF]#角非無. 又

我所宗有有多種. 體用假實有差別故. 未來

下        欄

雖有. 而引果用. 猶未有故. 說爲未生. 體旣非

無. 何無因義. 不說因證. 而執未生非法生緣.

不應正理. 若未生故不得成因生故成因. 是

則應許過去諸法定成因性. 若爾執有隨界

唐捐. 或應隨界無因而有. 若謂過去是展轉

因. 此有虛言. 都無實義如何過去. 全無有體.

而可成立爲展轉因. 智者應觀此盲朋黨. 於

無體法. 倒執爲因. 有體法中. 撥無因義. 若謂

因過去非過去是因. 是則未來亦應同此. 如

過去法體非有故. 非展轉因. 未來亦應體非

有故. 非展轉果. 又展轉者是相續言. 不應此

法. 卽續於此. 旣無去來. 唯有現在. 故應決

定無展轉因. 然彼所說. 又應心彼二種異因.

由彼二因. 二俱起者. 此我已許. 謂我許心心

所等法. 皆由前生自類因起. 及由俱起異類

因生. 汝復於中何勞徵難. 是故上座. 都無有

因能證定無俱生因義. 又彼所說. 唯一刹那.

有所依性. 及諸行法. 有俱生因. 皆難可了. 此

非理說. 雖難可了. 而義非無. 如所依性. 謂所

依性. 一刹那中. 雖難可了. 而心心所. 非無所

依刹那眼等. 又諸業果. 一刹那頃. 雖難可

了. 感2起非無. 此俱生因. 亦應如是. 然3後具

壽. 諸所發言. 皆非善說. 違敎理故. 由此決定

有俱生因. 故俱有因理極成立

*說一切有部順正理論*卷第十五

經數: 一五六二

經名: 阿毘達磨順正理論入第十六

頁數: 四二二

上          欄

阿毘達磨順正理論卷第十六

尊者衆賢造

*三藏法師玄□          詔譯

辯差別品第二之八

如是已辯俱有因相. 第三同類因相云何. 頌

曰

同類因相似      自部地前生

道展轉九地      唯等勝爲果

加行生亦然      聞思所成等

論曰. 能養能生或遠或近諸等流果. 名同類

因. 應知此因. 唯相似法. 於相似法. 非於異

類. 如善五蘊與善五蘊展轉相望. 爲同類因.

染汚無記. 應知亦爾. 有餘師說. 淨無記蘊. 五

是色果. 四非色因. 性下劣故. 有餘師說. 五是

四果. 色非四因. 1勢力劣故. 有餘師說. 色與

四蘊. 相望展轉. 皆不爲因. 劣異類故. 若就位

說. 有餘師言. 2□□[&FFFF]#位. 能與3十位爲同類

因. □部曇等九位. 一一皆除前位. 與餘爲因.

後位望前. 但有緣義. 若爾最初*□賴[&FFFF]#色.

應無有因. 最後老色. 應無有果. 故理不然. 復

有師言. 前生十位. 一一皆與後生十位. 各自

類色爲同類因. 由此方隅. 一切外分. 各於自

但由衆緣和合資助. 而得生長. 現從井下掘

出泥中. 有芽生故. 非於地下4曾有種生. 芽

從何起. 故知色法無同類因. 彼執違害本論

所說. 故本論言. 過去大種. 未來大種. 因增上

中        欄

等. 彼言我說於此無違. 由增上緣有近有遠.

如次說爲因增上故. 無方逃難矯設此言. 雖

似順文. 而實違理. 又非許色有同類因. 於理

於文. 有所違害. 然從井下掘出泥中. 有芽生

者. 彼先有種. 闕和合緣. 未生芽等. 今緣和

合. 5牙等乃生. 若彼泥中. 無同類因. 而得生

者. 應生一切. 或全不生. 無定因故. 爲諸相似

於相似法. 皆可得說爲同類因. 不爾云何自

部自地. 唯與自部自地爲因. 是故說言自部

自地. 部謂五部. 謂見苦所斷. 乃至修所斷. 地

謂九地. 謂欲界爲一. 靜慮無色八. 此中欲界

見苦所斷. 還與欲界見苦所斷. 爲同類因. 如

是乃至. 欲界修所斷. 還與欲界修所斷爲因.

如說欲界五部所斷. 靜慮無色. 各四地中. 隨

其所應. 皆如是說. 此爲一切. 不爾前生. 謂唯

前生. 與後相似. 生未生法. 爲同類因. 是謂圓

滿同類因相. 唯說前生與後生果爲同類因.

於義便闕. 不說與未生爲同類因故. 唯說過

去與未來現在爲同類因等. 於義亦闕. 不說

過去有因果故. 若如前說. 通攝本論所說前

生與後生法. 及說過去爲現未因. 現在但爲

未來因義. 未來何故無同類因. 彼無前後次

第義故. 豈不諸法於正生時已能□除一切

障□. 望未生者得說爲前. 又異熟因. 於未來

世. 亦應非有由異熟果. 望異熟因無前後故.

要依前後立同類因. 非正生時已越後位. 未

有作用. 如餘未來. 過去唯前. 未來唯後. 現通

前後. 約世定故. 過去諸法. 雖皆是前. 而取果

時. 已定前後. 非未來法於正生時作用別餘

下      欄

可立前後. 要至現在已生位中. 方簡未來. 令

成後位. 以已作用. 取彼爲果. 若爾異熟因亦

勿未來有. 此彼非類. 所以者何. 此同類因與

等流果. 善等無別. 若無先後應互爲因. 旣互

爲因應互爲果. 互爲因果. 與理相違. 旣無理

能遮互爲果. 則應許有果在因先. 亦有二心

互爲因義. 是則違害發智論文. 彼異熟因. 與

果相別. 雖離前後. 而無上過. 故同類因. 就位

建立. 未來非有. 若異熟因. 就相建立. 未來非

無. 若同類因. 未來非有. 豈不因義今有本無.

許故無失. 約位非體. 由和合作用位. 果非體

果. 和合作用. 是法差別因緣和合. 法行異位.

法行異位. 非離體成. 然異位行. 亦非卽體. 如

是異位. 從異位生. 同類果因. 名爲異位. 故和

合作用位. 果非體果. 理雖無過. 文而有違. 如

本論說. 若法與彼法爲因. 無時此法非彼因.

豈不過現與彼爲因未來非因. 便違此說. 無

違此過. 此依俱有相應熟. 通三世因. 密意

說故. 有餘師釋. 雖此通依六因作論. 而無有

失. 未來旣無同類遍行. 如何可說無時非因.

未來雖無. 而此意說能爲因後無時非因. 又

此未來亦定應有. 謂有爲法於正生時. 定能

爲因. 殄諸障故. 依此密說無時非因. 然經主

言. 彼非善釋. 以未來法正生位前非同類因

後方成故. 如是過難. 前已釋通. 謂非未來有

前後故. 就三世說無時非因. 意顯更無第四

時故. 若爾等無間應同此說. 然本論不許. 故

本論言. 若時此法. 未至已生. 非等無間. 無斯

過失. 所以者何. 等無間緣. 據開避力. 非正生

經數: 一五六二

經名: 阿毘達磨順正理論入第十六

頁數: 四二三

上          欄

位. 有開避能. 要已生時. 有開避力. 若至已

滅. 名已開避. 同類因者. 如種子法. 於正生

位. 住種法中. 至已生時. 正能取果. 故因非

類等無間緣. 有餘師釋. 次正生後. 此同類因.

定取自果. 等無間緣. 則非決定. 有已滅位. 方

取自果. 故不可依正生時說. 毘婆沙釋. 爲現

二門. 如彼處說. 此亦應爾如此處說. 彼亦應

爾. 然經主說. 如是作文. 獲何功德. 唯顯論主

非善於文. 無斯過失. 轉彰論主於文巧故. 謂

能濕示諸所作文有有餘意有無餘意. 何須

顯示有餘意文. 有餘意文. 處處有故. 於何處

有. 次後當辯. 如是善通發智論說. 品類足論

當云何通. 如彼論言. 或有苦諦. 以有身見爲

因. 非與有身見爲因. 除未來有身見及彼相

應苦諦. 諸餘染汚苦諦. 或有苦諦. 以有身見

爲因. 亦與有身見爲因. 卽所除法. 是誦者失.

文無此言. 彼論但言除未來有身見相應苦

諦. 無及彼言. 設有如是言. 准義應知謬. 施設

足論當云何通. 彼說諸法四事決定. 所謂因

果所依所緣. 應知彼文因者. 謂能作俱有相

應異熟因. 果者謂增上士用異熟果. 所依者

謂眼等六根. 所緣者謂色等六境. 又品類足

論當云何通. 如說云何非心爲因法. 謂彼已

入正性離生補特伽羅初無漏心. 及餘異生

決定當入正性離生初無漏心. 然彼異生未

來所有諸無漏心. 皆非心爲因. 何故唯說彼

初無漏心. 有作是釋. 彼文不辯同類因義. 何

者唯辯二種異生. 謂有般涅槃法. 及無般涅

槃法. 文雖不擧無涅槃法. 義准理門顯示知

中              欄

有. 謂彼旣說. 有餘異生決定當入正性離生.

由此義准亦有異生決定不入正性離生. 有

餘師釋. 彼文亦辯同類因義. 然彼唯說. 若心

畢竟非心爲因. 雖彼未入正性離生者. 諸無

漏心. 皆非心爲因. 然彼若入正性離生. 唯有

初無漏心. 是非心爲因法. 餘心無不以心爲

因. 識身足論. 當云何通. 如彼論言. 於過去染

汚眼識所有隨眠. 彼於此心. 或能爲因. 非所

隨增. 或所隨增. 不能爲因. 或能爲因. 亦所隨

增. 或不能爲因. 亦非所隨增. 且能爲因非所

隨增者. 謂諸隨眠在此心前同類遍行. 卽彼

隨眠. 若不緣此. 設緣已斷及此相應隨眠已

斷. 爲所隨增不能爲因者. 謂諸隨眠. 在此心

後同類遍行. 卽彼隨眠緣此未斷. 能爲其因.

亦所隨增者. 謂諸隨眠. 在此心前同類遍行.

卽彼隨眠. 緣此未斷及此相應隨眠未斷. 不

能爲因亦非所隨增者. 謂諸隨眠. 在此心後

同類遍行. 卽彼隨眠. 若不緣此. 設緣已斷. 若

所餘緣. 若他隨眠若不同界遍行隨眠. 如彼

過去染汚眼識. 未來染汚眼識亦爾. 過去四

句其理可然. 未來如何可立四句. 有作是釋.

彼於未來應立三句. 除所隨增不能爲因. 彼

無後故. 然說未來如過去者. 顯正生時. 必入

理在. 望餘未起. 可立爲前. 對此可說餘名後

故. 有餘師釋. 此說未來亦有四句. 不言未來

有在心後同於過去. 謂有同類遍行隨眠在未

來世. 於彼未來染汚眼識. 緣而未斷. 是所隨

增不爲因故. 言同類因唯自地者. 定依何說.

定依有漏. 若無漏道. 展轉相望. 一一皆與九

下              欄

地爲因. 謂四靜慮及三無色未至中間. 是名

九地. 餘無等引. 非猛利故. 皆不能發. 無漏聖

道. 九地道諦. 展轉爲因. 所以者何. 此非繫地

故. 非諸地愛執爲已有故. 由是道諦. 雖地不

同. 展轉爲因. 同種類故. 然非一切爲一切因.

與誰爲因. 謂等勝果. 加行生故. 非爲劣因. 初

定聖道. 有依初定. 乃至有依無所有處二定

等道應知亦爾. 於依自上有. 於依下地無. 謂

依初定初定聖道. 與依九定九地聖道爲同

類因. 卽此唯用依初定道爲同類因. 不用依

上聖道爲因. 以性劣故. 依第二定初定聖道.

除依初定. 與依餘定九地聖道. 爲同類因. 卽

此唯用依初二定九地聖道. 爲同類因. 非依

上地依第三定. 初定聖道. 除依初二. 與依餘

定九地聖道. 爲同類因. 卽此唯用依初二三

九地聖道. 爲同類因. 非依上地. 乃至若依無

所有處初定聖道. 唯與依此無所有處九地

聖道. 爲同類因. 卽此通用依九地定九地聖

道. 爲同類因. 如依九定. 初定聖道. 餘定聖

道. 依於九地. 隨其所應. 當廣思擇. 又一地攝

諸無漏道. 亦非一切爲一切因. 爲等勝因. 非

劣因故. 且如已生苦法智忍. 還與未來苦法

智忍. 爲同類因. 是名爲等. 又卽此忍. 復能與

後從苦法智至無生智. 爲同類因. 是名爲勝.

如是廣說. 乃至已生諸無生智. 唯與等類爲

同類因. 更無勝故. 又諸已生見道修道. 及無

學道. 隨其次第. 與三二一爲同類因. 展轉爲

因. 亦不違理. 如何後生勝無漏道. 能與前生

劣無漏道. 爲同類因而不違理. 誰言後生勝

經數: 一五六二

經名: 阿毘達磨順正理論入第十[&FFFF]#

頁數: 四二四

上          欄

爲前生劣因. 前生鈍根. 種1性修道. 與自相

續未來決定不生利根*種性見道. 爲同類因.

何理爲□. 一切有情. 各別相續. 法爾安立六

種種*性. 無學望前應知亦爾. 然有差別. 謂

有前生無學聖道. 於自相續後生修道爲同

類因無學退已. 於修道中. 可有轉生利根義

故. 若爾應與本論相違. 如說已知根與未知

當知根爲所緣增上. 非因非等無間. 如是具

知根. 於二根亦爾. 此無相違. 有餘意故. 如次

前說. 有餘意文. 處處皆有. 卽是此等. 故應

顯示有餘意文. 今此文中. 有何餘意. 謂依後

生如是根性所攝已知根. 卽望前生如是根

性所攝未知根. 密作如是言. 爲所緣增上非

因等無間劣故後生故. 此文但說已起作用

依相續轉諸無漏根. 如說有用世第一法. 若

爾有情各別相續. 法爾安立三乘菩提. 如是

亦應聲聞乘道得作獨覺佛乘道因. 獨覺乘

道作佛道因. 無斯過失. 性極遠故. 若已昇

陟聲聞道者. 無容更生餘乘道故. 若爾已昇

隨信行道. 隨法行道. 無容更生. 是則前生

隨信行道. 與未來世畢竟不生隨法行道. 應

不爲因. 亦無此失. 諸鈍根道. 可有轉成利根

道故. 謂卽由彼隨信行根諸蘊相續. 可有轉

得屬隨法行蘊相續根. 非由已昇聲聞乘道

諸蘊相續. 可有轉得獨覺佛乘蘊相續道. 依

如是理. 故有說言. 雖無是處而假分別. 若見

道中. 有出觀者. 隨信行道. 亦有轉得隨法行

根. 然無出義. 故根差別. 與乘不同. 由此故

言. 諸鈍根道. 與鈍及利. 爲同類因. 若利根

中         欄

道. 唯利道因. 如隨信行及信勝解時解脫道

隨其次第. 與六四二. 爲同類因. 若隨法行及

見至非時解脫道. 隨其次第. 與三二一. 爲同

類因. 此亦准前應知不定. 諸上地道. 爲下地

因. 云何名爲或等或勝. 由因增長. 及由根故.

爲但聖道唯與等勝爲同類因. 不爾云何. 餘

世間法加行生者. 亦與等勝爲因非劣. 加行

生法其體云何. 謂聞所成思所成等. 等者等

取修所成等因聞思修所生功德. 名彼所成.

加行生故. 唯與等勝爲因非 劣. 如欲界繫聞

所成法. 能與自界聞思所成. 爲同類因. 非修

所成因. 欲界無故思所成法. 與思所成. 爲同

類因. 非聞所成因. 以彼劣故. 若色界繫聞所

成法. 能與自界聞修所成. 爲同類因. 非思所

成. 因色界無故. 修所成法. 唯與自界修所成

法. 爲同類因. 非聞所成因. 以彼劣故. 無色界

繫修所成法. 唯與自界修所成法. 爲同類因.

非聞思所成因. 以無故劣故. 有餘師說. 思所

成法. 與修所成. 爲同類因. 豈不欲界有思所

成無修所成. 若於色界有修所成無思所成.

然世間法. 唯與自界. 爲同類因. 前說自部自

地爲因. 依有漏故. 如何彼說思爲修因. 有作

是釋. 卽於欲界. 有勝方便所攝善根. 雖思所

成. 而極寂靜. 似修慧故. 名修所成. 思爲彼因.

說亦無過有餘師釋. 得盡智時所修欲界思所

成法. 是阿羅漢修慧果故. 似修慧故. 名修所

成. 思爲彼因. 說亦無過. 此聞思修所成諸法.

各有九品. 謂下下等. 若下下品. 爲九品因. 下

中八因. 乃至上上. 唯上上因. 除前劣故. 生得

下       欄

善法. 與加行善. 爲同類因. 非加行善爲生得

因. 以彼劣故. 又生得善. 亦有九品. 一切相望

展轉爲因. 容一一後皆現前故. 有餘師說. 定

一心中得一切故. 然由現行異熟九品. 可施

設有九品差別. 染汚九品. 准此應知. 復由對

治有九品故. 可施設有九品差別. 無覆無記.

總有四種. 謂異熟生. 威儀路. 工巧處. 化心俱

品. 隨其次第. 能與四三二一爲因. 有餘師說.

一切相望展轉爲因. 同一縛故. 此說非理. 勿

初靜慮煖等四法展轉爲因. 又欲界化心. 有

四靜慮果. 非上靜慮果下靜慮果因. 非加行

因得下劣果. 勿設功用而無所獲. 因如是義.

故有問言. 頗有已生諸無漏法非未生位無

漏法因. 有謂已生苦法智品. 於自種*性未來

不生苦法智忍俱品諸法. 如是乃至. 諸有已

生金剛喩品. 與自種2性. 下位未生諸無漏

法. 又一切勝. 於一切劣. 以加行法爲同類因.

所得之果. 或等或勝. 頗有一身諸無漏法前

所定得非後生因. 有. 謂未來苦法忍品. 於後

已生苦法智品. 以果必無在因前故. 或同類

因. 未來無故. 頗有前生諸無漏法非後已起

無漏法因. 有. 謂前生勝無漏法. 於後已起劣

無漏法. 如前已生苦法智得於後已生苦法

忍得. 彼雖後生. 而是劣故. 如是一切聖道

諸得. 前勝後劣. 准此應知. 經主此中以上

果退下果現前. 用答所問. 此非決定. 退上

果已. 容有練根起勝無漏現在前故. 彼應簡

此. 然此同類因. 與果功用. 無有窮盡. 非如異

熟因與果功用定有窮盡. 諸阿羅漢. 受同類

經數: 一五六二

經名: 阿毘達磨順正理論入第十[&FFFF]#

頁數: 四二五

上          欄

因. 果猶未盡. 而涅槃故. 非同類因定能生果.

謂有同類因. 由有障故. 果或餘時起. 或永不

生. 故於此中. 有作是問. 同類因與果亦能取

果耶. 總相答言. 諸與果者. 必能取果. 所以者

何. 不取而與. 理不成故. 有能取果而不能與.

謂阿羅漢最後諸蘊. 以前諸蘊雖能與果而

未窮盡便般涅槃. 又於聽誦思擇等業. 雖同

加行遇等助緣. 而見善根積集有1異. 故知因

用. 非唯此生. 然說隨俱善根力故. 善根生者.

據成就說. 此說意言. 因雖成就及不成就. 皆

能生果而成就者. 生果力强. 强弱雖殊. 爲因

義等. 又近遠因雖俱成就. 而於生果. 亦有勝

劣. 若但因彼隨俱善根. 善根生者. 善根斷已.

應當畢竟不續善根. 故同類因. 約與果用. 受

用無盡. 非異熟因. 如是義門. 曾何處說. 豈不

辯此因相中言. 未來現在過去爲因. 過去現

在爲未來因. 復有何緣. 於阿羅漢正命終位.

心心所法. 遮等無間緣. 許同類因性. 此二與

果等非俱故. 等無間緣. 由開避力. 諸阿羅漢

正命終時. 無無間生心心所法. 由闕和合生

因緣故. 無所開避等無間果. 是故亦無能開

避力. 故遮最後法等無間緣相. 然同類因果

通近遠又所引果. 無有限量. 非所取果必定

當起. 故不可類等無間緣. 遮後位立同類因

性. 有異說言. 定應唯許於無間果立同類因.

又不應言善惡無記心次起位. 非由前念爲

同類因後念心起. 由見世間種芽莖葉[&FFFF]#[&FFFF]#

花果. 不相似物. 次第生時. 無間爲因. 相次而

起無隔越故. 又如毛角能生菴葦. 彼言非理.

中       欄

現見善惡. 隨一增時. 餘一減故. 又修能治所

治應增. 則永應無解脫苦義. 又習所治能治

應增. 便無不成能治道者. 如是等失. 彼不可

離. 又見世間. 習學書論工巧智等. 已得堅住.

雖遇異緣於中間起. 而後生位. 還以前時同

類相續爲因而起. 故同類因. 亦有隔越. 種芽

等喩. 於證無能外物相生次第安住. 內法不

爾. 故喩無能. 如種無間定有芽生非莖葉等.

善心無間. 不見定有如是心生. 又芽無間可

有莖生. 非莖無間可有芽生. 善惡心生. 次第

無定. 又諸外物. 時分決定. 內法不爾. 故喩

無能. 謂由功能勤勇敎等力殊勝故. 修觀行

者. 善心多時相續而轉. 諸習欲者. 惡心多時

相續而轉. 非芽莖等. 時分不定. 故內外別. 又

稻等類. 次第生中. 無記性同. 可有因義. 心等

一類. 次第生中. 善等性殊. 不應爲喩. 言從毛

角生菴葦者. 是世俗論. 與理相違. 若許相生

無簡同異. 何不從二各二果生. 然彼毛角如

糞煖等. 於生菴葦但作順緣. 故同類因. 唯於

自類有問無間. 皆得成因. 如是已辯同類因

相. 第四相應因相云何. 頌曰

相應因決定      心心所同依

論曰. 唯心心所. 是相應因. 豈不此中無簡別

故時境行相別亦相應. 設簡別言. 此三同者.

異身同囑. 應說相應. 故說同依. 總遮斯難. 謂

要同依心心所法. 方得更互爲相應因. 此中

同言. 顯所依一. 謂若眼識. 用此刹那眼根爲

依. 相應受等. 亦卽用此眼根爲依. 乃至意識.

及相應法. 同依意根. 應知亦爾. 今應思擇. 眼

下      欄

耳等根. 所依性同. 何緣說彼能依之識. 所依

各異. 何勞致問. 2諸識所依. 依性雖同. 而類

別故. 若爾何故知同依言. 非就俱生刹那依

義. 說眼識等同一所依. 唯就長時種類依義.

說諸眼識同一所依. 又無間依種類同故. 應

眼等識爲相應因. 世尊亦依種類同義. 說眼

等識所依諸根. 故契經言. 眼見色已. 生憂喜

捨. 又契經說. 以眼爲門. 唯爲見色. 此等皆說

種類同依. 是故頌中. 應如是簡謂心心所. 同

時同依. 故彼釋中. 自攝二義. 謂若眼識用此

刹那眼根爲依. 乃至廣說. 頌中旣闕同時之

言. 如何得3知此同依者. 非一種類是一刹

那. 若謂釋中攝故無過. 應所造頌不說同依.

但說相應因決定心心所. 又相應言. 足遮諸

難. 非時依異可有相應. 但說相應. 卽知一切

時依行相境事皆同. 若異時依. 異行相境. 不

相應故. 非種類一多事俱起. 共相應故俱有

相應二因何別. 且相應因法亦俱有因. 有俱

有因法非相應因. 謂隨轉色. 生等大種. 若相

應因卽俱有因. 此中二因義有何別. 非相應

因卽俱有因. 由此二因義各異故. 然卽一法.

是相應因. 亦俱有因義差別者. 不相離義. 是

相應因. 同一果義是俱有因. 又展轉力同生

住等. 是俱有因. 若展轉力同緣一境. 是相應

因. 有餘師說. 由互爲果義立俱有因. 如商侶

相依共遊險道. 由五平等義立相應因. 卽如

商侶同受同作食等事業. 其中闕一. 皆不相

應. 是故極成互爲因義. 如是已辯相應因相.

第五遍行因相云何. 頌曰

經數: 一五六二

經名: 阿毘達磨順正理論卷第十六

頁數: 四二六

上       欄

遍行謂前遍      爲同地染因

論曰. 遍行因者. 謂前已生遍行隨眠. 及俱

品法. 與後同地自部他部諸染汚法. 爲遍行

因何等名爲遍行品法. 隨眠品中. 當廣分

別. 此因勢力. 越同類因勢力而轉. 故別建

立. 亦爲餘部染法因故. 由此勢力. 餘部煩

惱. 及彼眷屬. 亦生長故. 於自部攝諸煩惱中.

同類遍行二因何別. 由有身見. 諸愛得生. 諸

愛亦能生有身見. 二差別相如何可知. 自部

二因. 亦有差別. 謂執我故. 能令諸愛生起堅

因增廣熾盛. 我見遍緣諸愛境故. 愛令我見

生起堅固. 而不能令增廣熾盛. 不能遍緣我

見境故. 由諸遍惑展轉相望. 皆能遍緣所緣

境故. 一一遍惑. 皆互能令生起堅固增廣熾

盛. 故此1二因. 非無差別. 一時一品. 能爲同

類遍行二因. 有何差別. 雖同時取二等流果.

而自部果增盛非餘. 故彼二因亦有差別. 何

故云何自部增盛. 由二因門所長養故. 由此

爲彼近生因故. 令彼增廣及熾盛故. 唯生自

部二因何別. 無遍行因. 唯生自部. 謂遍行法.

正現前時. 俱時有力. 取五部果. 又已如前說

彼差別. 有餘師說. 俱有因一分是相應因. 同

類因一分是遍行因. 彼師意說. 遍行因義. 卽

同類因. 然不應理. 餘部亦應是同類故. 則非

遍行. 應望餘部成同類因. 是則諸因應成雜

亂. 雖復諸因無各別體. 而諸因義互不相雜.

若遍行法能爲五部. 染汚法因則見所斷. 應

爲一切染汚法因. 是宗所許不應爲難. 故品

類足. 說如是言. 云何見所斷爲因法. 謂諸染

中       欄

汚法. 及見所斷法所感異熟. 云何無記爲因

法. 謂諸無記有爲法. 及不善法. 或有苦諦. 以

有身見爲因. 非與有身見爲因. 廣說乃至. 除

未來有身見及彼相應法生老住無常. 諸餘

染汚苦諦. 若爾應違施設足論. 如彼論說. 頗

有法是不善唯不善爲因耶. 曰有. 謂聖人離

欲退最初已起染汚思. 依未斷因. 密作是說.

此染汚思因雖具有不善無記. 而無記因. 先

已永斷. 聖人□位. 見所斷惑. 皆已斷故. 一切

見道. 必無退故. 欲界染無記. 皆見所斷故. 唯

不善因. 退故成就. 說爲未斷. 是故無失. 若已

斷法. 亦能爲因. 何緣諸聖補特伽羅. 於無有

愛重瞋□纏諸慢類中. 曾不現起. 斷見邪見

薩2伽耶見. 皆已斷故. 無有愛等. 隨其次第.

彼近起故. 彼於今位. 云何爲因. 非彼於今方

成因義. 於異生位. 修所斷染法. 已用見所斷.

爲遍行因. 若法與彼法爲因. 無時此法非彼

因. 故雖已斷. 而因可說. 應知此中過去現在.

遍行隨眠. 爲五部因. 能緣五部. 亦是五部之

所隨增. 彼相應法. 除所隨增生等. 復除能緣

五部. 彼諸法得. 非遍行因. 或前後故. 性[&FFFF]#遠

故. 非一果故. 有遍行隨眠非遍行因. 謂未來

世遍行隨眠. 有遍行因非遍行隨眠. 謂過去

現在遍行隨眠. 一果法有俱是. 謂過去現在

遍行隨眠. 有俱非謂所餘諸法. 有於此中作

如是難. 若說諸見疑及無明爲遍行因. 生異

類果與餘別故. 名遍行者. 非遍行中亦有此

用. 謂貪隨眠於境耽著. 能爲一切邪行根本.

如有邪見令貪隨眠於諸境中耽著熾盛. 如

下      欄

是有貪亦令邪見於自所緣熾盛增廣. 乃至

引彼令斷善根. 如有邪見謗滅道已引貪隨

眠令樂生死. 如是有貪樂生死已. 能引邪見

令謗滅道. 是故唯執見疑無明. 爲遍行因. 生

五部果. 非餘貪等. 理定不成. 此難不然. 因用

別故. 不遍隨眠. 總以五部諸染汚法. 但爲士

用及增上果. 展轉可作等無間緣令現起故.

及彼生時. 不障□故. 遍行隨眠. 亦以五部諸

染汚法. 爲等流果. 此彼何別. 得如是耶. 遍行

隨眠. 通緣一切有漏法故. 勢力堅固. 熾盛增

廣. □已生時. 便能引發同異類果. 不遍隨眠.

則不如是. 緣境狹少. 功能劣故. 雖貪隨眠耽

著境界. 亦與邪見爲展轉因. 乃至引令斷諸

善本. 而非暫起. 頓引自他五部染3法. 爲等流

果. 有貪隨眠樂生死已. 能引邪見. 謗滅道者.

此一部中. 展轉相引. 非於異部. 故亦無違. 或

復因義甚深難了. 無邊差別. 非易可知. 謂諸

法中. 都無眞實作者作用. 然復說有無量種

因能招諸果. 謂於諸果. 此爲近因. 此爲遠因.

此因令生. 此因令滅. 此因令彼. 有此因不. 爲

害此因能牽引. 此因爲所依. 此因如助伴. 此

因如種子. 此因如飮食. 此因如醫藥. 此等因

義. 差別無邊. 唯佛世尊. 所行境界. 4如是已

辯遍行因相. 第六異熟因相云何. 頌曰

異熟因不善      及善唯有漏

論曰. 唯諸不善. 及善有漏. 是異熟因. 異熟法

故. 隨其所應. 此因能感異熟果故. 名異熟因.

5今於此中. 因是何義. 謂隨業法. 能別有情.

故契經言諸有情類勝劣高下. 由業所別. 又

經數: 一五六二

經名: 阿毘達磨順正理論卷第十六

頁數: 四二七

上       欄

契經說. 業爲生因. 頌中及聲. 顯此因與果性

相雖異而品類無雜. 唯言爲遮異熟因體攝

諸因義. 謂有餘師說. 一切果皆名異熟. 彼亦

應許異熟因體攝一切因. 唯言爲令勿同如

是餘師橫計. 彼復何緣. 執一切果. 皆名異熟.

由契經說. 此1大光明. 有何異熟. 又契經言.

二種施食所感異熟. 平等平等. 又說愛爲受

之異熟. 又言如來若不說此語. 卽諸時衆. 無

如是異熟. 又說此夢. 有何異熟. 又諸世間. 亦

說食等爲樂異熟. 此類寔繁. 此諸異熟言. 皆

就喩假說. 如眼福田愛說海火母聲. 如何知

前亦就喩說. 若不爾者. 諸無2漏法. 應有異

熟然諸契經. 遮無漏法有異熟義. 說無漏思.

爲非黑非白. 無異熟業. 能盡諸業. 故說無漏

法. 所引等流名異熟者. 雖彼情計立異名言.

而義無別. 又諸經中. 亦有如是就喩假說. 如

人壽短. 說爲刹生等流果故. 3此於增上. 說

等流言. 以不善業無覆無記. 爲等流果. 不應

理故. 何緣定知. 唯不善法. 及善有漏. 是異熟

因. 契經說故. 謂契經說. 有黑黑異熟業. 有白

白異熟業. 有黑白黑白異熟業. 有非黑非白

4異熟業. 能盡諸業. 又契經言. 現見領受悅

意異熟. 或復領受悲號異熟. 由善不善. 又說

我遭身業等損. 謂苦受生受苦異熟. 如斯等證.

其類衆多. 又如同類異熟二因. 義不相雜. 等

流異熟二果. 亦應不相雜亂. 雖諸異熟不越

等流. 而彼異熟. 非彼等流. 故知異熟等流果

異佛觀所化宜聞差別. 說法有殊. 阿毘達磨.

中              欄

依眞實理. 決判諸法. 故非異熟總攝諸果經

言諸業有三果故. 若一切果皆異熟者. 經不

應言果及異熟. 若執諸果皆異熟果. 應許諸

因皆異熟因. 經說諸業爲生因故. 如眼耳等.

宿業爲因. 應從因生. 皆由宿業. 是則經說.

無明爲因. 起貪瞋癡. 及有經說. 有因緣故.

衆生耽染. 此等皆應因於宿業. 許亦何失. 如

種種身是宿業果. 現行煩惱. 差別亦然. 是則

應同雜繫邪論. 非佛弟子. 且置如斯破愚傍

論. 根本法相. 今應正辯. 何緣無漏不招異熟.

毘婆沙說. 無愛潤故. 如5貞實種無水潤沃.

又無漏法. 旣非繫地. 如何能招繫地異熟. 何

緣無記不招異熟. 由力劣故. 如朽敗種. 餘善

不善. 能招異熟. 如有水潤諸*貞實種. 然異

熟因. 或持業釋. 故契經說. 異熟生眼. 或依

6主釋. 故契經言. 業之異熟. 義如前辯. 言異

熟者. 或離因熟. 或異因熟. 此二屬果. 或所造

業. 至得果時. 變而能熟. 此一屬因. 然經主

言. 毘婆沙師. 作如是釋. 異類而熟. 是異熟

義. 謂異熟因. 唯異類熟. 俱有等因. 唯同類

熟. 能作一因. 兼同異熟. 故唯此一. 名異熟因.

乃至廣說. 皆不應理. 毘婆沙師. 非決定說. 六

因所得. 皆名熟故. 設許爾者. 是果異名. 亦

無有失. 此異熟因. 總說有二. 一能牽引. 二

能圓滿. 且衆同分. 及與命根. 非不相應行獨

所能牽引. 云何知然. 契經說故. 如契經說. 業

爲生因. 又說業令生死輪轉. 又言業力. 能別

有情. 又言劣界. 思業所引. 應知劣界. 卽是欲

有. 又品類足說. 諸命根是業異熟. 非是業故

下              欄

不相應行無是業者. 諸有釋此品類足言. 一

切命根. 皆是異熟. 於招異熟業力最勝. 由此

意趣故作是說. 豈不此釋轉復能遮不相應

行有牽引力業於異熟. 是勝因故. 命衆同分.

是勝異熟. 許唯業招命衆同分. 方可得說. 於

招異熟業力最勝. 異不應爾. 要業牽引. 命衆

同分時非業緣斯亦能招異熟若執非業亦能

牽引勝異熟者. 則不應說於招異熟業力最

勝. 是故彼釋. 定非應理. 非心隨轉身語二業

定不能引命衆同分. 不爾便違契經正理. 經

言劣界思所引故. 此說欲有命衆同分. 唯意

業感. 非身語業. 身語表業. 衆多極微. 一心所

起於中唯一. 引衆同分及與命根. 餘無此能.

不應理故. 若許同時共感一果. 則應更互爲

俱有因. 有對造色. 爲俱有因. 非宗所許. 此非

展轉力所生故. 又非次第一一極微牽引命根

及衆同分. 一心起故. 非一心起. 無異功能別

引生後. 而無過失. 非爲滿業. 亦有斯過. 於一

生中. 各別能取色香味等. 圓滿果故. 依此無

表. 亦同此釋. 多遠離體一心起故. 不許互爲

俱有因故. 若無對造色有非俱有因. 說有對

言. 便爲無用. 顯有對造色皆非俱有因. 故作

是說. 有無對造色得爲俱有因. 不可同彼. 若

欲界繫身語二業. 不能牽引. 便違契經. 如說

殺生若修若習若多修習生那落迦. 乃至廣

說. 又違本論. 如[&FFFF]#於此三惡行中. 何罪最大.

謂能隨順僧破妄語. 此業能取無間獄中劫

壽異熟. 壽定說爲所牽引果. 此說所起. 顯能

起思. [&FFFF]#易了故. 無相違失. 於欲界中. 有時一

經數: 一五六二

經名: 阿毘達磨順正理論卷第十七

頁數: 四二八

上       欄

蘊爲異熟因. 共感一果. 謂有記得及彼生等.

有時二蘊爲異熟因. 共感一果. 謂善不善色

及生等. 有時四蘊. 爲異熟因. 共感一果. 謂善

不善心心所法. 及彼生等. 欲界無有隨轉色

故. 無有五蘊爲異熟因共感一果. 有餘師說.

欲界亦有五蘊爲因共感一果. 謂同刹那表

無表色. 及能起此心心所法. 彼說不然. 所起

身語. 與諸能起. 異熟別故. 能起所起. 非定一

時. 故所感果. 非定俱起. 謂能所起. 容於一

時能取果故. 應一果者. 理亦不然. 雖能所起

容有一時而果異故. 表與無表. 雖同刹那. 而

所取果. 尙有差別. 又諸表業有多極微. 無表

亦有多遠離事. 必同時起. 果尙有殊. 何肉能

起心心所法. 與非隨轉色. 而同取一果. 故彼

所說. 理定不然. 於色界中. 有時一蘊爲異熟

因. 共感一果. 謂有記得. 無想等至. 及彼生

等. 有時二蘊爲異熟因. 共感一果. 謂初靜慮.

善有表業. 及彼生等. 非於第二靜慮1已上有

諸表業. 無能起故. 有時四蘊爲異熟因. 共感

一果. 謂無隨轉色. 2善心心所法. 及彼生等.

此有六心. 如後當說. 有時五蘊爲異熟因. 共

感一果. 謂有隨轉色. 諸心心所法. 及彼生等.

無色界中. 有時一蘊爲異熟因. 共感一果. 謂

有記得滅盡等至. 及彼生等. 有時四蘊爲異

熟因. 共感一果. 謂一切善心心所法. 如是總

有九異熟因. 謂三界中. 如數次第. 三四二種

品類差別. 有業唯感一處異熟. 謂感法處. 卽

命根等. 若感意處. 定感二處. 謂意與法. 若感

觸處. 應知亦二. 謂觸與法. 若感色處. 定感三

中        欄

處. 謂色觸法. 若感香味. 應知亦三. 謂各爲

一. 幷觸與法若感身處. 定感四處. 謂身色處

觸處法處. 若感眼處. 定感五處. 謂眼身色及

觸法處. 感耳鼻舌. 應知亦五. 謂各爲一. 身色

觸法. 有業能感六七八九十十一處. 聲非異

熟. 故此不論. 業或少果. 或多果故. 如外種果

或少或多. 如蓮種等. 有根芽莖花臺鬚葉種

種果異. 菴3桃等種. 則不如是. 4波沓*波種.

有多根莖枝條花葉種種果異. 有諸水陸草

木種類. 但有一莖. 如針[&FFFF]#等. 或但有葉無莖

等生. 種子法然. 不應疑問. 有一念業多念異

熟. 無多念業一念異熟. 勿設□勞果減因故.

有一世業三世異熟. 無三世業一世異熟. 招

感異熟勢力法爾. 然異熟果無與業俱. 非造

業時卽受果故. 又業現在. 非卽果熟. 法受業

門. 理決定故. 亦非無間. 由次刹那等無間緣

力所引故. 刹那正起. 力難制故. 又異熟因感

異類果. 必待相續方能辦故. 已說六因. 當說

世定. 頌曰

遍行與同類      三世三世三

論曰. 遍行同類. 唯居過現. 未來世無. 理如前

說. 相應俱有異熟三因. 於三世中. 皆悉遍有.

頌旣不說能作因所居義. 5准6應知通三世

非世. 不可說彼定時分故

*說一切有部順正理論*卷第十六

下       欄

阿毘達磨順正理論卷第十七

尊者衆賢造

*三藏法師玄□奉    詔譯

辯差別品第二之九

已辯六因相別世定. 必應對果建立因名. 何

等名爲因所對果. 頌曰

果有爲離繫      無爲無因果

論曰. 果有五種. 後當廣說. 今且略標有爲離

繫. 如本論說. 果法云何. 謂諸有爲. 及與擇

滅. 豈不擇滅許是果故必應有因. 非無有因

可說爲果. 曾未見故. 我亦許道爲證得因. 經

說此爲沙門果故. 此六因內. 從何因得. 我說

此果非從六因. 前說六因生所賴故. 若爾應

許. 此證得因. 離前六因. 別爲第七. 我宗所

7許. 如汝所言. 豈不汝宗有如是誦. 涅槃是

果. 而無有因. 雖有此誦. 於義無失. 謂諸世

間. 於設功用所欣事辦. 共立果名. 死於士夫.

極爲衰惱. 故於不死. 士最所欣. 如是所欣由

道功用. 所證得故. 說名爲果. 言無因者. 道於

所得擇滅無爲. 非六因故. 擇滅於道. 非所生

果. 是所證果. 道於擇滅非能生因. 是能證因.

故道與滅. 通互相對. 因果是非不可定說. 若

道於滅. 爲證得因. 是則但應得爲道果. 誰言

道果定非滅得. 道於滅得爲同類因. 或亦說

爲俱有因故. 然此非聖正所心果. 由諸聖者

以所得滅蘊在心中. 修行聖道. 故道勝果. 唯

所得滅. 非滅之得. 以諸聖者非心有爲而修

經數: 一五六二

經名: 阿毘達磨順正理論卷第十七

頁數: 四二九

上       欄

聖道. 故薄伽梵. 於契經中. 說沙門果唯斷非

道非唯爲證. 道修道. 非無用得. 初念道時.

應所作已辦. 若許擇滅. 是能作因. 應許涅槃.

有增上果. 非許擇滅. 眼等生時. 有能生用. 可

如聲等. 謂有爲法. 正生位中. 有爲無爲. 皆不

爲障. 故一切法. 皆能作因. 然有爲中. 唯過現

法. 有取與用. 說爲有果. 未來諸法. 及諸無

爲. 無如是用. 故非有果. 故契經說. 諸因諸

緣. 能生識者. 皆是無常. 雖無爲法. 是因是

緣. 而不能生. 故佛不說. 如前思擇能作因

中. 說能作因. 略有二種. 一有生力. 二唯無

障. 故無爲法. 無障成因. 由不能生故非有

果. 豈不經說. 意法爲緣. 生於意識. 何故無

爲是法所攝. 而不能生. 依多能生. 密作是說.

何妨少分有不能生. 或復無爲亦能生識. 然

識非果. 如前說故. 非能生故. 便是無常. 彼說

能生後有識故. 由如是理. 如有爲法建立因

果. 無爲不然. 是故擇滅. 是因無果. 是果無

因. 理極成立. 此中多類誹謗涅槃. 彼誹謗因.

紛競非一. 我今正破經主謗因. 兼破餘師. 成

立擇滅因□亦辯餘二無爲. 此中經主. 引經

部說一切無爲. 皆非實有. 如色受等別有實

物. 此所無故. 然經說者. 唯無所觸. 說名虛

空. 謂於闇中. 無所觸對. 便作是說. 此是虛

空. 已起隨眠. 生種滅位. 由1揀擇力. 餘不更

生. 說名擇滅. 離*揀擇力. 由闕緣故. 餘不更

生. 名非擇滅. 如殘衆同分中2夭者餘蘊. 此

皆非理. 無因證故. 且彼所言. 唯無所觸. 說名

虛空. 無觸名空我亦信受. 空無觸故. 言唯無

中        欄

觸. 說名虛空. 非別有體. 此何因證. 已3證闇

中無所觸對. 便作是說. 此是虛空. 豈不此因

能證非有. 非唯用此所說爲因. 能證虛空決

定非有. 謂彼但說. 此是虛空. 非所觸對. 如

何知彼唯於無觸. 說名虛空. 如世說言. 此樂

非苦. 豈唯無4苦. 說名爲樂. 若謂不然. 苦樂

二受. 有損有益. 所作別故. 非虛空少有所

作. 可得如樂. 故喩不同. 是則前因. 應成無

用. 由今但以虛空都無. 所作可得證非有故.

且定不可以無觸對. 謂是虛空爲決定因. 證

虛空體唯無所觸. 是則經主此中無因能證

虛空決定非有. 又契經說. 虛空無爲. 有所作

故. 非不如樂. 如世尊說. 風依虛空無作有依

非有心執. 又光明色是虛空相. 故知虛空其

體實有. 如契經說. 然[&FFFF]#光明虛空顯了由此

定顯虛空之相. 所謂光明. 所以契經復說此

語. 謂佛先說. 風依虛空. 後說虛空無所依止.

勿彼梵志生如是疑. 如何證知虛空是有. 而

世尊說. 風依虛空. 爲遣彼疑. 復說此語. 若空

非有. 何[&FFFF]#光明. 光明有色有見有對. 若無虛

空. 誰能容受. 故世尊說然[&FFFF]#光明虛空顯者.

顯光明色能與虛空爲實有相. 然彼上座. 不

了此經所說義趣. 妄作是詰. 若[&FFFF]#光明虛空

顯了. 虛空應是色法所收. 如是詰言. 何從而

至. 又虛空體. 應實非無. 以契經中如心說故.

如契經言. 虛空無色無見無對. 當何所依. 非

於我中或[&FFFF]#[&FFFF]#等. 可有如是差別說. 此中

彼釋. 爲對所問. 故說此言. 如契經說. 善調伏

我. 我是所依. 若爲對問說此言者. 不應作是

下     欄

說. 但應言梵志虛空無體當何所依. 又不應

說然[&FFFF]#光明虛空顯了. 非於前際說言可了.

及於作者說言可得. 而應說爲如實對問. 若

於非有如有而說. 此說便成無義利語. 又

所引喩於證無能. 調我我依於心說故. 此於

內義已廣思擇. 無色等言. 若無實義. 此所引

喩. 何所辯成. 又彼所言. 若虛空體少有實物.

虛空常故. 則有□色應永不生. 或應許此是

有爲攝. 如筏蹉子. 彼不審思. 故作是說由彼

所執. 實不能容餘□色故. 非虛空體被餘□

色所障□故. 餘色生時. 虛空開避. 成無常失.

然此虛空. 容受性故. 非色性故. 無勞開避虛

空界體是障色故. 餘色生時. 理應開避. 謂虛

空界. 是輕妙色. 雖不障餘. 而被餘障. 可是

無常有爲所攝. 虛空相者. 旣不障餘. 亦非餘

障. 色法生位. 寧是無常有爲所攝. 虛空與色.

同住無違. 故於諸位. 無起無盡. 然壁等中有

障□者. 由有□色居彼障餘. 非空無爲彼中

無故. 虛空界色. 微薄輕妙. 不能□餘. 被餘[&FFFF]#

重色排障時. 卽便開避. 諸有對色. 法應如是.

若一所居. 必無第二. 虛空無對與空界殊. 何

容類彼有無常失. 又彼所言. 若虛空體. 是實

有物. 應成有爲. 此與空界. 無差別故. 彼有虛

言. 而無實理. 世尊自說有差別故. 如契經言.

虛空無色無見無對. 又言空界離色染時. 與

四俱斷. 若虛空界. 不異虛空. 虛空無色無見

無對. 空界應然. 應如識界說於無色離染時

斷. 又經說空界成假士夫. 及說[&FFFF]#光明虛空

顯了. 若虛空界卽是虛空. 又卽光明是虛空

經數: 一五六二

經名: 阿毘達磨順正理論卷第十七

頁數: 四三○

上       欄

界. 豈契經說然[&FFFF]#光明光明顯了. 故知有異.

又契經說. 所有諸法. 若諸有爲. 若諸無爲. 於

中離染. 最爲第一. 然此經中. 說法有二. 無爲

是法. 不可言無. 無體不應成法性故. 諸無爲

者. 顯彼體多. 故有虛空及非擇滅. 足以離染

方可成多. 除此更無餘無爲故. 由此空界非

卽虛空. 上坐不思. 言二無別. 有餘師說. 無別

虛空. 於□色無生空覺故. 彼說非理. 卽由此

因能證虛空. 別有體故. 異□色處. 別有虛

空能爲所緣. 生空覺故. 若無所緣. 覺不生

故. 由斯彼說. 但有虛言. 又亦可言. 無別□

色. 於空無處. 色覺生故. 然非由此可證色無.

故彼不能證空非有. 若謂諸色有體可知. 空

亦應然. 可比知故. 謂如眼等. 雖不現知. 而

由有用. 比知有體. 如是虛空. 亦有用故. 比知

有體. 用如前說. 是故虛空. 別有實體. 又彼所

說. 已起隨眠生種滅位. 由*揀擇力. 餘不更

生. 名擇滅者. 如是擇滅. 理亦不成. 緣闕不生.

無差別故. 擇力緣闕二種不生. 委細推徵. 竟

有何別. 又離聖道. 亦有不生. 豈不修道便成

無用. 此非無用. 以修道力. 能滅未生未來隨

眠及生種子. 由種滅故. 令未來世惑苦不生.

若謂不爾. 彼由何力而得不生. 譬喩論師所

執種子. 前於思擇得有無中. 已拔其根片無

遺漏. 此種今者從何復生. 設種非無. 此隨眠

等. 若由緣闕. 後不更生. 或由擇力. 滅彼種故.

令不更生. 此二何別. 又不生法. 猶如過去. 必

不更生. 復何須斷. 種雖未斷. 而所生法. 必不

更生. 猶如已斷. 勤修斷道. 應成無用. 豈不汝

中              欄

宗亦於已得非擇滅法更勤方便修能斷道斷

彼得耶. 我宗可然. 由說通斷三世惑苦別證

涅槃諸不生法. 猶如過去. 得障涅槃. 故復須

斷. 汝宗不爾唯說隨眠及苦不生. 爲涅槃故.

種雖未滅. 有如已滅. 畢竟不生. 如是不生. 卽

涅槃體. 與後何異委細推究. 未見有殊. 是故

我宗. 說擇滅體. 通斷三世惑苦得. 說非擇

滅. 唯於未來. 諸行闕緣不生故得. 由斯二滅

相無雜亂. 又彼所說. 違背契經. 經言五根若

修若習若多修習. 能令過去未來現在衆苦永

斷. 此永斷體. 卽是涅槃. 唯於未來. 有不生

義. 非於過現. 豈不相違. 唯有此文. 而不違

義. 此經意說. 緣過現苦煩惱斷故. 名衆苦斷.

如世尊言. 汝等於色應斷貪欲. 貪欲斷時. 便

名色斷及色遍智. 及至廣說. 過現苦斷. 義亦

應然. 或此經中. 別有意趣. 過去煩惱. 謂過去

生所起煩惱現在煩惱. 謂現在生所起煩惱.

如是二世所起煩惱. 爲生未來諸煩惱故. 於現

相續. 引起種子. 此種斷故. 彼亦名斷. 如異熟

盡時亦說名業盡. 未來衆苦. 及諸煩惱. 由無

種故. 畢竟不生. 說名爲斷. 若異此者. 過去現

在. 何緣須斷. 非於已滅及正滅時. 須設□勞

爲令其滅. 如是一切. 但有虛言. 且破彼初所

釋經義. 謂無漏道斷煩惱時. 無有能緣過現

煩惱. 可斷彼故. 而經說言. 修習五根. 斷過現

苦. 然彼煩惱. 當於爾時. 爲在未來. 爲在現

在. 定不可執在於過去. 已滅無故. 豈復須斷.

若在未來. 彼執無故. 與空花等. 何有所緣. 若

在現在. 便有二心. 俱行過故. 亦不應理. 若謂

下        欄

有種. 種已不成. 設復許成. 亦不應理. 非心心

所體無所緣. 如何可言緣過現苦. 不應計彼

是無漏心. 以無漏心非煩惱故. 又非所斷. 如

何可執由斷彼故. 亦說能緣過現二世諸煩惱

斷. 今恣汝說此位斷何能緣過去現在煩惱.

故汝所言. 都無實義. 又緣離世所起煩惱. 修

習五根. 應不能斷. 所以者何. 經不說故. 汝執

經說斷過現言. 說斷能緣過現煩惱. 斷未來

言. 亦應爾故. 豈不經說. 修習五根. 斷未來

苦. 苦言總故. 亦攝能緣. 離世煩惱. 此豈如

彼空花者. 經無所依憑. 隨欲而釋. 世尊總說.

修習五根能斷去來現在衆苦. 何緣執此斷

過現言. 說斷能緣過現煩惱. 卽執此說斷未

來言是斷未來衆苦體義. 汝必應釋斷未來

言. 唯斷能緣未來煩惱. 則緣離世所起煩惱.

修習五根. 應不能斷. 若汝定釋斷未來言. 是

斷未來衆苦體故. 亦攝能緣離世煩惱. 則應

未來苦言總故. 1亦攝能緣過現煩惱. 若爾契

經不應別說. 能斷過去現在衆苦. 由如是理

證立此經. 斷過現言. 唯斷苦體. 故知擇滅. 通

斷三世衆苦而證. 非唯未來隨眠及苦不生

爲體. 又所引證. 亦不相應. 緣過現苦煩惱斷

故名衆苦斷. 理不成故. 言斷貪欲名色等斷.

理亦不成. 過同前故. 如何名斷. 汝自應思. 又

色等蘊. 非唯貪欲斷故名斷. 由色等蘊亦□

慢等所緣境故. 受想行識. 亦與貪欲俱時斷

故. 由此不應定說色等唯據能緣斷故名斷.

如是亦應釋斷過現言非但據能緣煩惱斷

說. 故彼引證. 符順此宗. 於彼所宗. 理非符